Ազահրիա

**Աթիլա Բաուկո**, հայտնի է նաև **Ազահրիա** անունով (հունգարերեն՝ Attila Baukó, Azahriah) (), հունգարացի երգիչ, երգերի հեղինակ, յություբեր:

ՅուԹյուբում առաջին անգամ հայտնվել է *Փոլ Սթրիթ* կեղծանունով, ահասարսուռ ու առեղծվածային թեմաներ արծարծել *Rejtélyek nyomában* («Հետևող առեղծվածներ») խորագիրը կրող շարքով։ Մանուկ հասակից կիթառ է նվագում, իսկ երաժշտությամբ լրջորեն սկսել է զբաղվել 2017 թվականից։ 2019 թվականից իր երգերը հրապարակում է *Ազահրիա* բեմական անունով։

Իրար ետևից երեք օր՝ 2024 թվականի մայիսի 24-ին, 25-ին ու 26-ին ելույթ է ունեցել հանդիսականներով լեփ-լեցուն Պուշկաշ Արենա մարզադաշտում, այդպիսով դարձել նման հաջողություն գրանցած հունգարացի առաջին արտիստը։

## Կենսագրություն
Աթիլա Բաուկոն ծնվել է 2002 թվականին Բուդապեշտի Ույպալոտա արվարձանում։ Նրա ծնողներն ամուսնալուծվել են, բայց նա երկուսի հետ էլ լավ հարաբերություններ է պահպանում։ Մայրը պրոֆեսիոնալ զինվորական է,  երկու անգամ ծառայել է Կոսովոյի խաղաղապահ ուժերում։ Հայրն աշխատել է Գերմանիայում՝ ավտոարտադրությունում։ Աթիլան տեսանյութեր պատրաստել, ինչպես նաև կիթառ նվագել և անգլերեն խոսել սովորել է YouTube-ի դասընթացներից։

Նա վաղ տարիքից ցանկանում էր երաժշտություն ստեղծել և հևի մեթալ ոճի երաժշտության հանդեպ իր սիրո շնորհիվ կիթառը ձեռքը վերցրեց: Նրա սիրելի արտիստներից ու երաժշտախմբերից են Slipknot-ը, System of a Down-ը, Metallica-ն, Iron Maiden-ը, Pink Floyd-ը և Led Zeppelin-ը:

## Կարիերա
2014 թվականի փետրվարի 9-ին Աթիլան գործարկեց յություբյան իր ալիքը, որը կոչվում էր «Paul Street». անվանումն առնչվում է հունգարական «Փոլ փողոցի տղաները» դասական վեպին։ Սկզբում նա տեղադրում էր վլոգներ, հետո սկսեց տեսահոլովակներ պատրաստել առեղծվածային և/կամ վախեցնող թեմաներով։ 2023 թվականի ապրիլին ալիքն արդեն ուներ ավելի քան 500.000 բաժանորդ։

2019 թվականին *Botond Pócs* (*Հարյուր մեղք*) ձայնագրման ստուդիայի աջակցությամբ սկսեց իր երգերը թողարկել *Azahriah* կեղծանունով. բեմական այդ անունը Հուդայի հին թագավորության տասներորդ թագավոր Ուզիայի անվան լատիներեն տարբերակն է: Նրա հեղինակած առաջին երգը՝  «Հաթոր» վերնագրով, թողարկվել է 2020 թվականի հունվարի 28-ին։ Իսկ դեբյուտային ալբոմը, որ անգլալեզու էր և կրում էր *I'm Worse* խորագիրը, թողարկվել է 2020 թվականի ապրիլի 15-ին։ Անգլալեզու երկրորդ ալբոմը՝ *Camouflage* վերնագրով, թողարկվել է 2021 թվականի հունիսի 29-ին: 2023 թվականի մայիսի 1-ին էլ թողարկվել է *Memento* ալբոմը:

Ազահրիայի «EL BARTO» երգը 2021 թվականի հուլիսին չարթերում զբաղեցրել է 6-րդ հորիզոնականը։ Այդ նույն տարում նա ճանաչվեց հունգարացի լավագույն արտիստը MTV Europe Music Awards մրցանակաբաշխությունում։

2022 թվականի օգոստոսի 10-ին Ազահրիան թողարկեց EP՝ *silbak* վերնագրով: Այդ ալբոմի բոլոր երգերը տեղ գտան Mahasz Stream Top 40-ում, դրանցից մի քանիսը հայտնվեցին Mahasz-ի և Billboard-ի հունգարական մասնաճյուղի չարթերում:

2023 թվականի մարտի 10-ին Ազահրիան համերգ տվեց Բուդապեշտի Լասլո Պապի անվան մարզադաշտում՝ László Papp Budapest Sports Arena-ում։ Այնուհետև իրար ետևից երեք երեկո՝ 2024 թվականի մայիսի 24-ին, 25-ին ու 26-ին ելույթ ունեցավ հանդիսականներով լեփ-լեցուն Պուշկաշ Արենա մարզադաշտում: Այդ համերգները լայնորեն լուսաբանվեցին Հունգարիայի զանգվածային լրատվամիջոցներում:

## Սկավառակագրություն
### Ստուդիական ալբոմներ

### EP-ներ

### Կենդանի կատարումների ձայնագրություններով ալբոմներ

### Սինգլներ

## Ծանոթագրություններ

## Գրականություն
*

## Արտաքին հղումներ
* 
* 
* Telex: Elérkeztünk a magyar popzene legújabb generációváltásához, հունգարերեն

Կատեգորիա:Հունգարացի երաժիշտներ
Կատեգորիա:Հունգարացի երգիչներ
Կատեգորիա:Յություբերներ